Pangundhuhipun randhu saking wit, lajêng kapilihana ingkang garing, kaklêmpakna sami garing. Dene ingkang sêpuh ananging dèrèng garing lajêng kapepea, makatên ugi randhu ingkang taksih ênèm, pamepenipun kêdah kapiyambakakên. Mênggah pamepenipun randhu punika ingkang prayogi piyambak kagêlar kanthi dipun lambari gêlaran utawi sèsèk, murih randhunipun sampun ngantos dipun grêmêti kewan alit-alit ingkang doyan nêdha atinipun randhu, awit randhu ingkang kapepe tanpa lambaran punika lajêng asring katingal pating cromplong.